Author: MFSR

Návrh na uvoľnenie prostriedkov z rezervy vlády

Vláda SR na svojom zasadnutí dňa 9. februára 2011 prerokovala Správu o pripravenosti Slovenskej republiky na pripojenie k Schengenskému informačnému systému druhej generácie (SIS II). V bode B.1. schváleného uznesenia vlády uložila podpredsedovi vlády a ministrovi financií predložiť na rokovanie vlády návrh  na uvoľnenie prostriedkov z rezervy vlády SR na úhradu časti výdavkov súvisiacich s pripojením Slovenskej republiky k Schengenskému informačnému systému druhej generácie (SIS II) v sume 3 850 tis. eur.

Ministerstvo financií týmto materiálom plní uvedenú úlohu. O prostriedky uvoľnené z rezervy vlády sa zvýši výdavkový limit kapitoly Ministerstva vnútra SR.

Špecifikáciu prostriedkov podľa ekonomickej klasifikácie predloží Ministerstvo vnútra SR Ministerstvu financií SR v pracovnom styku.